Številka: 410-37/2019

Datum: 8. 10. 2019

**MESTNI SVET**

**MESTNE OBČINE PTUJ**

|  |  |
| --- | --- |
| **ZADEVA:** | Predlog za obravnavo na 10. redni seji Mestnega sveta Mestne občine Ptuj |
|  |  |
| **NASLOV:** | Predlog Sklepa o potrditvi spremembe Načrta razvojnega programa (NRP) **»**Prizidava z rekonstrukcijo in energetsko sanacijo OŠ Mladika – 1. faza (energetska sanacija)**«** |
|  |  |
| **PRIPRAVIL:** | Oddelek za gospodarske dejavnostiTina Zamuda in Elena Zupanc |
|  |  |
| **PRAVNA** **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07) in 76. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 12/07, 1/09, 2/14, 7/15, 9/17 in 7/19) |
|  |  |
| **POROČEVALEC:** | Andrej Trunk, vodja Oddelka za gospodarske dejavnostiMojca Horvat, višja svetovalka, Oddelek za gospodarske dejavnosti |
|  |  |
| **PRISTOJNO****DELOVNO TELO:** | Odbor za finance, Odbor za gospodarstvo, Odbor za okolje in prostor in gospodarsko infrastrukturo, Odbor za družbene dejavnosti |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Sklepa o potrditvi spremembe Načrta razvojnega programa (NRP) »Prizidava z rekonstrukcijo in energetsko sanacijo OŠ Mladika – 1. faza (energetska sanacija)«. |

 **Nuška GAJŠEK,**

 **županja Mestne občine Ptuj**

Priloge:

* predlog sklepa z obrazložitvijo
* Obrazec 3: Načrt razvojnega programa (NRP) »Prizidava z rekonstrukcijo in energetsko sanacijo OŠ Mladika – 1. faza (energetska sanacija)«

PREDLOG

oktober 2019

Na podlagi prvega odstavka 8. člena Odloka o proračunu Mestne občine Ptuj za leto 2019 (Uradni vestnik Mestne občine Ptuj, št. 4/19) in 12. člena Statuta Mestne občine Ptuj (Uradni vestnik Mestne občine Ptuj, št. 9/07) je Mestni svet Mestne občine Ptuj na \_\_\_ seji, dne \_\_\_\_\_\_\_\_\_\_\_, sprejel naslednji

**Sklep**

**o POTRDITVI SPREMEMBE NAČRTA RAZVOJNEGA PROGRAMA (NRP)**

**»Prizidava z rekonstrukcijo in energetsko sanacijo OŠ Mladika – 1. faza (energetska sanacija)«**

**1.**

Mestni svet Mestne občine Ptuj potrjuje spremembo Načrta razvojnega programa (NRP) »Prizidava z rekonstrukcijo in energetsko sanacijo OŠ Mladika – 1. faza (energetska sanacija)«.

**2.**

Finančna sredstva za izvedbo projekta bo Mestna občina Ptuj zagotovila iz Kohezijskega sklada, Ministrstva za infrastrukturo in proračuna Mestne občine Ptuj.

**3.**

Ta sklep začne veljati z dnem sprejema na Mestnem svetu Mestne občine Ptuj.

Številka: 410-37/2019

Datum:

**Obrazložitev:**

Novelacija investicijskega programa Prizidava z rekonstrukcijo in energetsko sanacijo OŠ Mladika - 1. faza (energetska sanacija) je potrebna, zaradi spremembe vrednosti investicije in virov financiranja, kar v skladu s 6. členom Uredbe o enotni metodologiji za pripravo in obravnavo investicijske dokumentacije na področju javnih financ zahteva novelacijo investicijskega dokumenta.

Mestna občina Ptuj je junija 2019 prijavila projekt energetske sanacije OŠ Mladika na javni razpis Ministrstva za infrastrukturo (oznaka JOB\_2019). Na podlagi uspešne prijave je avgusta 2019 prejela sklep o dodelitvi nepovratnih sredstev v višini 171.112,82 EUR.

Na podlagi sklenjene pogodbe z izbranim izvajalcem gradnje se je vrednost investicije povečala za 188.537,93 EUR, saj je bila vrednost ponudbe izbranega izvajalca višja od ocenjene vrednosti. Pogodba o sofinanciranju bo podpisana na podlagi sklepa o dodelitvi nepovratnih sredstev, kar pomeni, da Mestna občina Ptuj krije povišanje vrednosti investicije iz lastnih proračunskih sredstev.

Mestni svet Mestne občine Ptuj je oktobra 2018 sprejel sklep o potrditvi Dokumenta identifikacije investicijskega projekta Prizidava z rekonstrukcijo in energetsko sanacijo OŠ Mladika, ki zajema izgradnjo prizidka in rekonstrukcijo ter energetsko sanacijo šole. Investitorka Mestna občina Ptuj je k izvedbi projekta pristopila fazno. Aprila 2019 je bil potrjen Investicijski program.

Predmet investicijskega programa in predložene novelacije investicijskega programa je izvedba prve faze – energetska prenova, ureditev sanitarij in delna zunanja ureditev oz. izvedba fekalne kanalizacije.

Glavni cilj investicijskega projekta je zmanjšanje porabe energije, ureditev sanitarij in delna zunanja ureditev ter posledično zmanjšanje tekočih obratovalnih stroškov. S tem se bodo izboljšali tudi delovni pogoji za zaposlene, učence in druge uporabnike objekta.

Mestna občina Ptuj je izvedla predhodni postopek ugotavljanja primernosti javno-zasebnega partnerstva v skladu z Zakonom o javno-zasebnem partnerstvu (Uradni list RS, št. [127/06](http://www.uradni-list.si/1/objava.jsp?sop=2006-01-5348)). Na Poziv promotorjem, ki je bil objavljen dne 15. 3. 2019 na spletni strani Mestne občine Ptuj, ni do roka, 25. 3. 2019 prispela nobena prijava.

Vrednost investicijskega projekta oz. višina investicijskih stroškov znaša po stalnih cenah 943.477,44 EUR z DDV (stalne = tekoče cene). Skladno z javnim razpisom MZI (JOB\_2019) znaša višina upravičenih stroškov 427.782,05 EUR. Skupna višina neupravičenih stroškov je 515.695,39 EUR (od tega znašajo neupravičeni stroški 345.560,11 EUR in DDV 170.135,28 EUR).

**Viri financiranja projekta**

|  |  |  |  |  |  |  |
| --- | --- | --- | --- | --- | --- | --- |
| **Viri financiranja** | **2017** | **2018** | **2019** | **2020** | **Skupaj** | **Delež %** |
| **Mestna občina Ptuj** | 3.660,00 | 61.969,90 | 130.000,00 | 576.734,72 | 772.364,62 | 81,86 |
| **EU- Kohezijski sklad** | 0,00 | 0,00 | 0,00 | 145.445,90 | 145.445,90 | 15,42 |
| **RS - Ministrstvo za infrastrukturo** | 0,00 | 0,00 | 0,00 | 25.666,92 | 25.666,92 | 2,72 |
| **Skupaj** | **3.660,00** | **61.969,90** | **130.000,00** | **747.847,54** | **943.477,44** | **100,00** |

S sredstvi evropske kohezijske politike bo sofinanciranih 40 % upravičenih stroškov operacije (od tega 85 % iz sredstev Kohezijskega sklada in 15 % slovenske udeležbe kohezijske politike), kar skupaj znaša 171.112,82 EUR. Mestna občina Ptuj bo v letih 2017-2020 zagotovila finančna sredstva v višini 772.364,62 EUR, kar znaša 81,86 % celotne investicije.

V Načrtu razvojnih programov je investicija vodena na postavki 6566 - Prizidava z rekonstrukcijo in energetsko sanacijo OŠ Mladika. Odlok o proračunu Mestne občine Ptuj za leto 2019 v prvem odstavku 8. člena določa, da lahko županja spreminja vrednost projektov v Načrtu razvojnih programov. Projekte, katerih vrednost se spremeni za več kot 15 % mora predhodno potrditi mestni svet. Skladno s prijavljenim projektom bomo ob rebalansu proračuna 2019 Načrt razvojnih programom uskladili z viri, višino in nazivom prijavljenega projekta.

Na podlagi navedenega Mestnemu svetu Mestne občine Ptuj predlagam, da predloženi dokument obravnava in sprejme predlagani sklep.

Pripravili: **Nuška GAJŠEK,**

Tina Zamuda **županja Mestne občine Ptuj**

Elena Zupanc